Ray Charles Ray Charles Robinson Ray Charles Robinson, el ze stà un cantante e pianista statunitense, considerà uno dei più grandi pionieri de ła mùzega soul. El ga perdesto conpletamente ła vista co'l gaveva sìe ani fursi a cauza de un glaucoma. El ga savesto coniugar sonoridà difarenti, da'l rhythm and blues a ła mùzega country, da'l Vocal jazz a'l piano blues fin a'l soul blues. El brano el ze stà el só pì gran suceso. Inte'l 1990 el ga partesipà, clasifegandose a'l segondo posto, a'l Festival de Sanremo indove el ga intarpretà in cubia co Toto Cutugno ła canson . El ùltemo contributo a ła mùzega el ze stà ła produsion de un disco de doti co B.B. King, Elton John, Norah Jones e Johnny Mathis. - come che'l zera stà soranomenà par el só straordenario tałento artìstego, inte'l 1980 el ze aparìo inte'l film . Frank Sinatra el ło ga ciamà "l'ùnego vero zenio de'l business". Inte'l 2004, Rolling Stone Magazine ło ga nomenà 10º tra i 100 pì grandi artisti de tuti i tenpi e 2º inte ła clasifega de'l 2008 dei 100 pì grandi cantanti de senpre. El sora sità brano - insieme ad altri motivi come , , - ghe ga vałesto trèdexe Grammy. El ze nasesto da na fameja de umiłi orizene inte'l sud segregasionista dei Stati Unii d'America. Só mare, Aretha Williams, ła gaveva catà łaoro in una siegarìa, mentre só pare, Bailey Robinson, el zera un mecànego faso tuto mi inpiegà inte ła manutension de łe ferovie. Ła fameja ła se ga trasferìa a Greenville, cuando Ray el zera pena nasesto. I zenitori in realtà no i ze stai mai spozài e, ansi, el pare el gaveva formà altre tre fameje, łasando presto ła conpanja e i do fiòłi. Co Ray el gaveva pena sincue ani, ga asistìo inpotente a ła morte de'l fradèło minor, George, negà in t'una tinèła par ła łìsia. Charles no'l ze nasùo orbo. El ga scumisià aver problemi co ła vista a 5 ani e el ze deventà òrbo patòco pochi mezi drìoman. Łu isteso no'l ga mai capìo ciaramente el motivo de'l só handicap; alcune ipotèze łe aferma che sia dovesto a un glaucoma, segondo altre, el motivo el ze stà na infesion mai curada cauzada da'l contato co acua saonada. El ga frecuentà cuindi na scoła par sordi e orbi in Florida, da'l 1937 al 1945. A ze stà cuà che el ga conosesto ła mùzega par intièro e el ga inparà a conponer, a sonar strumenti muzegałi e a zviłupar el só dono muzegałe. Durando 'sto parìodo A ze morista so mare, seguìa, do ani drìo, da'l pare. Inte'l só parìodo de scoła A ghe ze stà insenjà soło che mùzega clàsega, cuando łu el gavarìa invese vołesto sonar ciò che'l sentiva de frecuente a ła radio: el swing, el jazz e'l blues. Dapò ła morte de ła mare, Charles no'l ze tornà pì scòła. El ze ndà a viver a Jacksonville, da na cubia, amiga de ła mare. Par pì de un ano el ga sonà el piano par alguni grupi, a'l Ritz Theatre de LaVilla, vadanjando cuatro dołari a sera. Drìoman el se ga spostà ad Orlando, e po' Tampa, indove el ga sonà insenbre a un grupo de'l sud ciamà The Florida Playboys. A zera 'sto cua el parìodo inte'l cuało el ga tacà utiłizar i so ociàłi, creài da Billy Stickles. Trasferìo a Seattle, inte'l Stato de Washington, inte'l 1947, el ga scominsià presto ad insider dischi e el só primo suceso ad entrar inte łe clasifeghe de vendita el ze stà, inte'l 1951, . Drìoman, co Ahmet Ertegün, el ga firmà par ła Atlantic Records.Co'l ze entrà inte l'industria discografega, el só nome da artista el ze stà scurtà in Ray Charles, par evitar posìbiłi confuzion co'l puziłe Sugar Ray Robinson.